La contaminació per monòxid de carboni a Moscou va ser quatre vegades per sobre del normal. Els bombers van lluitar per evitar que les flames s'acostessin a Briansk, una zona propera a Ucraïna contaminada amb material radioactiu, incloent cesi-137 i estronci-90, al sòl a causa de l'Accident de Txernòbil. El Ministre d'Emergències Serguei Xoigú va advertir que el foc podria alliberar radioisòtops a l'aire amb la qual cosa podria sorgir una nova zona contaminada amb residus radioactius. Van aparèixer dos focs a la regió, però es varen poder contenir.